Държавен вестник, бр. 60, 2020 г., стр. 19

БРОЙ  60	
Д Ъ Р Ж А В Е Н  В Е С Т Н И К 	
СТР.  19  
109 от 2013 г., бр. 49, 53, 98 и 105 от 2014 г., 
бр. 35, 61, 62, 79 и 101 от 2015 г.; бр. 15 и 51 
от 2016 г., бр. 13, 63, 92, 96 и 103 от 2017 г., 
бр. 21, 28, 55 и 108 от 2018 г., бр. 1, 24, 25, 41, 
44, 62 и 101 от 2019 г. и бр. 17 и 21 от 2020 г.) 
се правят следните изменения и допълнения:
1. В чл. 237:
а) създава се нова ал. 4:
„(4) Министърът на вътрешните работи 
или определено от него длъжностно лице 
налага имуществена санкция на юридическо 
лице или едноличен търговец – строител на 
строеж, неизпълнил задължение по чл. 163, 
ал. 2, т. 1 във връзка с чл. 169, ал. 1, т. 2 – в 
размер от 5000 до 30 000 лв.“; 
б) досегашната ал. 4 става ал. 5 и в нея 
думите „ал. 1, 2 и 3“ се заменят с „ал. 1 – 4“.
2. В чл. 239, ал. 2 се създава изречение 
второ: „За административни нарушения, ус-
тановени преди въвеждането в експлоатация 
на строежа, административнонаказателното 
производство може да бъде образувано и 
преди деня на издаване на разрешение за 
ползване или удостоверение за въвеждане в 
експлоатация на строежа.“
§ 101. В Закона за изменение и допълнение 
на Закона за чужденците в Република Бълга-
рия (ДВ, бр. 34 от 2019 г.) § 24 от преходните 
и заключителните разпоредби се отменя.
§ 102. В Закона за влизането, пребиваването 
и напускането на Република България на граж-
даните на Европейския съюз и членовете на 
техните семейства (обн., ДВ, бр. 80 от 2006 г.; 
изм., бр. 109 от 2007 г., бр. 69 от 2008 г., бр. 36, 
93 и 102 от 2009 г., бр. 9 от 2011 г., бр. 21 от 
2012 г., бр. 53 от 2014 г., бр. 14 и 79 от 2015 г., 
бр. 97 от 2016 г., бр. 97 от 2017 г., бр. 14 и 56 
от 2018 г. и бр. 1 и 34 от 2019 г.) се правят 
следните изменения и допълнения:
1. Наименованието „Допълнителна раз-
поредба“ се изменя така: „Допълнителни 
разпоредби“.
2. В допълнителните разпоредби се съз-
дава § 1а:
„§ 1a. (1) Този закон се прилага и за граж-
даните на Обединеното кралство Великобри-
тания и Северна Ирландия (Обединеното 
кралство) и членовете на техните семейства, 
които към 1 февруари 2020 г. са влезли и пре-
бивават законно на територията на Република 
България или притежават валиден документ за 
пребиваване, издаден от Република България.
(2) Този закон се прилага и за гражданите 
на Обединеното кралство и за членовете на 
техните семейства, които в рамките на пре-
ходния период, предвиден съгласно Споразу-
мение за оттегляне на Обединеното кралство 
Великобритания и Северна Ирландия от 
Европейския съюз и Европейската общност 
за атомна енергия (ОВ, L 29/7 от 31 януари 
2020 г.) (Споразумението за оттегляне) са 
влезли и пребивават законно на територията 
на Република България.
(3) Този закон се прилага и за членовете 
на семейството на гражданин на Обединеното 
кралство по ал. 1 или 2, които са придобили 
това качеството по време или след края на 
преходния период, предвиден съгласно Спора-
зумението за оттегляне, както и за членовете 
на семейството на български гражданин, 
които са граждани на Обединеното кралство.
(4) Лицата по ал. 1 – 3, които са влезли 
законно и желаят да пребивават на тери-
торията на Република България за период, 
по-дълъг от три месеца, подават заявление 
лично в дирекция „Миграция“ или в област-
ните дирекции на МВР по местопребиваване 
за предоставяне на пребиваване по реда на 
този закон. Лицата, които са влезли до края 
на преходния период, подават заявлението 
в срок до три месеца от влизането им на 
територията на Република България, но не 
по-късно от края на преходния период, а 
членовете на техните семейства, които са 
придобили това качество след края на пре-
ходния период, подават заявление в срок до 
три месеца от влизането им на територията 
на Република България.
(5) Лицата по ал. 1, които притежават доку-
менти за пребиваване със срок на валидност, 
по-дълъг от една година след края на преходния 
период, предвиден съгласно Споразумението 
за оттегляне, в срок до една година след края 
на преходния период подават заявление лично 
в дирекция „Миграция“ или в областните 
дирекции на МВР по местопребиваване за 
издаване на документ за пребиваване на 
картов носител. Новият документ е със срока 
на валидност на предходния документ. При 
получаване на новия документ предходният 
документ се връща на органа, който го е издал.
(6) Когато срокът на валидност на докумен-
тите за пребиваване на лицата по ал. 1 изтича 
в рамките на преходния период, предвиден 
съгласно Споразумението за оттегляне, и те 
желаят да продължат своето пребиваване 
в Република България, тези лица следва да 
подадат заявление лично в дирекция „Мигра-
ция“ или в областните дирекции на МВР по 
местопребиваване за издаване на разрешение 
за продължително или постоянно пребиваване 
по реда на този закон.
(7) Редът по ал. 6 се прилага и когато срокът 
на валидност на документите за пребиваване 
на лицата по ал. 1 изтича в срок до една годи-
на след края на преходния период, предвиден 
съгласно Споразумението за оттегляне.
(8) Правото на постоянно пребиваване на 
лицата по ал. 1 – 3 се отнема в случай на